proxectonos/corpus_dominio_legal_administrativo_tmp huggingface dataset:
08/06/2011 | Administración LocalMunicipal
Negreira
Anuncio referente a baixas de oficio (Negociado de Estatística)

Tendo coñecemento esta Alcaldía que as persoas abaixo mencionadas, empadroadas neste Concello, non residen neste termo municipal, incumprindo deste xeito os requisitos establecidos no artigo 54 do Regulamento de poboación e demarcación territorial, ábrese un prazo de 15 días, a contar dende o seguinte ó da publicación deste edicto no BOP para que os/as interesados/as presenten ante esta Alcaldía as alegacións que consideren pertinentes respecto da súa situación no padrón de habitantes, facéndolle saber que finalizado o dito prazo continuaranse os trámites relativos á baixa de oficio. Persoas mencionadas: Negreira, 26 de maio de 2011. O ALCALDE Jorge J. Tuñas Caamaño
08/06/2011 | Administración LocalMunicipal
Abegondo
Devolución de aval

Pola presente e en cumprimento do establecido comunícase o acordo da Xunta de Goberno Local do Concello de Abegondo en sesión ordinaria de data 10 de maio de 2011: Visto que con data 28 de abril de 2011 emitiuse informe por parte da Coordinadora do departamento de servizos sociais do Concello de Abegondo, no que se efectuaba a correspondente proposta de devolución da garantía do contrato. Visto que con data 28 de abril de 2011 (RE2152) emitiuse informe favorable pola intervención municipal. Examinada a documentación que a acompaña, e de conformidade coa Disposición Adicional Segunda da Lei 30/2007, de 30 de outubro de Contratos do Sector Público, ACORDASE: PRIMEIRO. A apertura dun un prazo de vinte días mediante a publicación de anuncio no Boletín Oficial da Provincia, para que poidan presentar reclamacións na Secretaria deste Concello quen poida ter algún dereito esixible ao contratista en razón do contrato garantido. SEGUNDO. Transcorrido o prazo sen que haxa reclamacións procederase á devolución da garantía definitiva polo importe de 2169,20€ do referido contrato. O que se comunica aos efectos de que por un prazo de vinte días poidan presentarse as alegacións pertinentes. En Abegondo, a 11 de maio de 2011. O Alcalde, Asdo.: José Antonio Santiso Miramontes
08/06/2011 | Administración LocalMunicipal
Ferrol
Facenda e Patrimonio
Padrón do aparcadoiro da Magdalena de xuño de 2011

O día 26/05/2011 aprobouse por decreto da Alcaldía o padrón municipal do aparcadoiro subterráneo do Mercado da Magdalena correspondente ó mes de xuño de 2011. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, O alcalde Asdo.: Vicente Irisarri Castro
08/06/2011 | Administración LocalMunicipal
Ferrol
Facenda e Patrimonio
Padrón dos mercados da Magdalena, Recimil e Caranza (marzo e abril de 2011)

O día 26/05/2011 aprobouse por decreto da Alcaldía o padrón municipal correspondente á taxa por explotación dos postos nos mercados municipais da Magdalena, Recimil e Caranza correspondentes ós meses de marzo e abril do exercicio 2011. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, O alcalde Asdo.: Vicente Irisarri Castro
08/06/2011 | Administración LocalMunicipal
Culleredo
Economía, Facenda, Réxime Interior
Propuesta sobre determinación do prazo de cesión do uso do inmoble sito en Castelo a Aspanaes

O Pleno deste Concello, na sesión celebrada o día 25 de abril de 2011, adoptou o acordo sobre a determinación do prazo de cesión do uso do inmoble sito no lugar de Folgueira, 33, Castelo á Asociación de Pais de Persoas con Trastornos del Espectro Autista ASPANAES por 50 anos. O cal se anuncia aos efectos de someter o expediente ao trámite de exposición pública por un prazo de quince días hábiles, a contar desde o seguinte ao da publicación deste anuncio, ao abeiro do disposto no artigo 110.1. f do Regulamento de bens das entidades locais. Culleredo, 10 de maio de 2011. A concelleira de economía, facenda, réxime interior e seguridade Alicia Ferreiro Varela
08/06/2011 | Administración LocalMunicipal
Narón
Secretaría
Anuncio de modificación de resolución relativo ao nomeamento dun membro do tribunal para a provisión de 4 prazas de administrativo, por promoción interna, do Concello de Narón

Vista a resolución da alcaldía de data 27-05-2011 pola que se nomeaba o tribunal para a provisión de 4 prazas de administrativo e sendo preciso facer unha modificación no mesmo, esta alcaldía en uso das facultades que lle confire a lexislación vixente RESOLVE: Modifica-la resolución da alcaldía de data 27 de maio do ano que está a correr no relativo á designación do tribunal das prazas de administrativo xa que onde pon “D. José Angel Duran Meizoso” debe por “Dona Agneta Majewska Fernandez de Nograro”. Narón, 06 de xuño de 2011 O ALCALDE-PRESIDENTE Ante min. Asdo. JOSÉ M. BLANCO SUÁREZ (Dou fe da identidade do asinante) O SECRETARIO XERAL Asdo. ALFONSO DE PRADO FERNÁNDEZ-CANTELI
08/06/2011 | Administración LocalMunicipal
Curtis
Aprobación inicial padrón fiscal de usuarios do servizo de recollida do lixo do ano 2011

A Xunta de Goberno Local do día 12 de maio de 2011, por unanimidade de todos os membros presentes, adoptou o seguinte: Aprobalo padrón fiscal de usuarios do Servizo de recollida do lixo, ordenanza fiscal reguladora Nº 5. Expoñer ó público o Padrón de Usuarios do ano 2011 por un importe de 284.815,73 €, polo prazo dun mes dende esta publicación. Esta exposición servirá de notificación colectiva a tódolos contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. Contra o padrón de usuarios tódolos interesados poderán interpor recurso de reposición, segundo disposto no artigo 14 do Real Decreto Lexislativo 2/2004, de cinco de marzo, polo que se aproba o Texto Refundido da Lei Reguladora de Facendas Locais, no prazo dun mes contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativo. Tamén poderá interpor calquer outro recurso que se estime conveniente. O pagamento farase efectivo nas entidades financieras colaboradoras, asemade a Tesourería establece un único pago anual. Transcurrido o prazo de pagamento iniciarase o período executivo e a débeda resultante esixirase polo procedemento de constriximento, co cargo do 20 por cento e os xuros de mora que se devenguen dende o antedito periodo. Non obstante, o recargo será do 10 por cento e non se esixirán xuros de mora se a débeda se paga antes de recibila notificación de providencia de contriximento. Teixeiro, 27 de maio de 2011 O alcalde, Javier Francisco Caínzos Vázquez
08/06/2011 | Administración LocalMunicipal
Ferrol
Licenza

Solicitada por Moritz Nicolino Yranzo licenza de instalación e apertura para a actividade de obrador de panadería-pastelería con punto de venda en travesía Inferniño, 24 baixo, que cumpre a normativa vixente, sométese a información pública por período de DEZ DÍAS hábiles, co fin de que poida examinarse o expediente no Negociado de Licenzas deste Concello e formularse por escrito as reclamacións e ou observacións que se estimen oportunas, de conformidade co disposto no art.30 do Regulamento de actividades molestas, insalubres, nocivas e perigosas. Ferrol, 25 de maio de 2011. O concelleiro coordinador delegado da Área de Urbanismo, Medio Ambiente, Mobilidade e Accesibilidade Ángel Mato Escalona
08/06/2011 | Administración LocalMunicipal
Arteixo
Urbanismo
Emprazamento procedemento ordinario n.º 54/2011 - Herdeiros de don José Lamas Costa

Expte.: 39/2005. REP Refª.: MEAM/rc En virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, e toda vez que tentada a notificación persoal non se puido practicar a mesma, notifícase a: - HERDEIROS DE DON JOSÉ LAMAS COSTA, con último domicilio coñecido na Rúa Ramón María Aller, 11 – 2º C, 15010 A Coruña que por resolución de data 05/04/2011 o Xulgado do Contencioso – Administrativo nº 3 de A Coruña, dentro do PROCEDEMENTO ORDINARIO 0000054/2011, relativo ó recurso contencioso administrativo interposto por ARTEPROM, S. L. contra o acordo da Xunta de Goberno Local deste Concello de data 16/06/2010 polo que se desestima o recurso de reposición interposto contra o acordo da Xunta de Goberno Local de data 10/02/2010 que rexeita a alegación presentada e denega a aprobación definitiva do expediente nº 39/2005. REP de reparcelación da UA 2, require a remisión do expediente administrativo e o emprazamento das persoas interesadas. En virtude do disposto na devandita resolución xudicial, de conformidade co artigo 49 da Lei 29/1998, de 13 de xullo, reguladora da xurisdición contencioso – administrativa e cumprindo o acordo da Xunta de Goberno Local de data 13/04/2011 EMPRÁZASE ás persoas que se citan no presente anuncio para que, se así o desexan, poidan comparecer e personarse en legal forma nos meritados autos no prazo de nove días desde a publicación do presente no Boletín Oficial da Provincia da Coruña Arteixo, 30 de maio de 2011 A alcaldesa en funcións Asdo.: Pilar Souto Iglesias
08/06/2011 | Administración LocalMunicipal
Arteixo
Servizos Económicos
Publicación definitiva suplemento de créditos 5/2011

Quedando definitivamente aprobado polo Pleno do Concello o expediente de modificación de créditos 10/2010 (suplemento de créditos 5/2011) dentro do vixente orzamento municipal, por un importe total de SETECENTOS CORENTA MIL NOVECENTOS VINTE E CINCO EUROS CON SESENTA E DOUS CÉNTIMOS (740.925,62 €) con cargo ao remanente líquido de tesourería, de acordo co preceptuado e ó abeiro do disposto no artigo 177.2 en relación co 169.3 do texto refundido da Lei reguladora das facendas locais, faise público que, despois deste expediente, o resumo por capítulos do estado de gastos do mencionado orzamento queda como segue: Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Arteixo, o 1 de xuño de 2011 Asdo. Pilar Souto Iglesias Alcaldesa en funcións
08/06/2011 | Administración LocalMunicipal
Bergondo
Intervención
Exposición pública da conta xeral do orzamento correspondente ó exercicio de 2010

Formulada e rendida a conta xeral do orzamento desta corporación correspondente ao exercicio de 2010, integrada polo contido ó que fai referencia o art.209 do Real Decreto Lexislativo 2/2004, do 5 de marzo, texto refundido da Lei Reguladora das Facendas Locais (TRLRFL), e informada favorablemente pola Comisión Especial de Contas, o día 26 de maio de 2011, exponse ó público cos documentos que a conteñen, no departamento de Intervención desta entidade, por espazo de quince días hábiles, contados a partir do seguinte ó da inserción do presente edicto no Boletín Oficial da Provincia, co obxecto de que os interesados lexítimos poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e oito días máis, de conformidade co disposto no art.212.3 do TRLRFL citado e demais disposicións concordantes vixentes. Bergondo, 27 de maio de 2011. A alcaldesa en funcións Hipolito Antonio Selva Coscoñas
28/06/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servicio de transporte escolar no Fogar Infantil Emilio Romay

a) ORGANISMO: Excma. Deputación Provincial de A Coruña. b) DEPENDENCIA QUE TRAMITA O EXPEDIENTE: Patrimonio e Contratación. c) NÚMERO DE EXPEDIENTE: 4719/2011.2. OBXECTO DO CONTRATO: A contratación do Servicio de Transporte Escolar no Fogar Infantil Emilio Romay.3. PRAZO DE EXECUCIÓN: 10 meses a contar desde o 1 de Septembro de 2011 ao 30 de xunio de 2012. a) Tramitación: Ordinaria. b) Procedemento: ABERTO con multiplicidade de CRITERIOS.5. ORZAMENTO DE LICITACIÓN A) Orzamento sen I. V. E.: 18.518,52 € B) Imposto sobre o Valor Engadido (I. V. E.): 1.481,48 € C) Orzamento TOTAL (A+B): 20.000,00 € 6. GARANTÍA PROVISIONAL: non se esixe.7. GARANTÍA DEFINITIVA: 5% do importe da adxudicación I. V. E. excluído. a) Clasificación: non se esixe a) Data límite de presentación de ofertas: nas horas de oficina de 9.00 a 13.00 horas, no Servicio de Patrimonio y Contratación, dentro do prazo de 15 días naturais contados dende o seguinte ao da derradeira publicación do anuncio de licitación no BOP ou PERFIL DO CONTRATANTE: www.dicoruna.es b) Presentarase en 3 sobres pechados Conterán a documentación esixida na cláusula 9 do prego de cláusulas administrativas e técnicas particulares. Conterá a proposición económica axustada ao modelo que figura na cláusula 9 do prego de cláusulas administrativas e técnicas particulares.www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 17 de xunio de 2011 O PRESIDENTE, O SECRETARIO ACCIDENTAL D. Salvador Fernández Moreda. D. Luis Jaime Rodríguez Fernández
28/06/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Modificación dos estatutos da Asociaciaon ACES, centro comercial aberto de Oroso e comarca. Expt.15/824

En cumprimento do artigo 4º do Real Decreto 873/77, do 22 de abril, e ós efectos previstos no mesmo, faise público que nesta Sección recibironse en data 18/01/11 a modificación do Estatutos da Organización denominada “ASOCIACIÓN DE COMERCIANTES E EMPRESARIOS DE SIGÜEIRO-OROSO”, actual “CENTRO COMERCIAL ABIERTO, ACES, OROSO Y COMARCA” Nos que a modificación consiste no cambio de denominación social da Asociación e unha nova redacción dos estatutos. Asinan a certificación da acta da asemblea, na que se acordan as modificacións, a secretaria Sandra Rial Alonso, e o presidente. A documentación depositada poderán ser examinados por calquera persoa interesada. A Coruña, 13 de xuño de 2011 O XEFE TERRITORIAL, Asdo.: Luis Alvarez Freijido
28/06/2011 | Administración LocalMunicipal
Ribeira
Decreto de nomeamento de tenentes de alcalde

En aplicación do regulado no artigo 21,2º e artigo 23,3º da Lei 7/85, 2 de abril, bases de réximen local, artigo 62 e 63 da Lei 5/97, 22 de xullo, Administración local de Galicia e artigo 46 e seguintes do R. D. 2568/86, 28 de novembro, regulamento de organización e funcionamento e réximen xurídico das entidades locais, visto o regulamento orgánico municipal (BOP 16-06-86) esta Alcaldía resolve: Nomear Tenientes de Alcalde ós seguintes concelleiros membros da Xunta de Goberno Local e coa orde que se determina: - 1ª Teniente de Alcalde: María Dolores Elorduy Callón. - 2º Teniente de Alcalde: Juan Luis Martínez Queiruga. - 3º Teniente de Alcalde: Vicente Mariño de Bricio. - 4º Teniente de Alcalde: Manuel Emilio Pérez Outeiral. Os Tenentes de Alcalde sustitúen, pola orde do seu nomeamento e nos casos de vacante, ausencia ou enfermidade, ó Alcalde. Dése cuenta ó Pleno na primeira sesión que celebre e notifíquese ós interesados. Publíquese, en cumplimento do disposto no artigo 46 do R. D. 2568/86, 28 de novembro, regulamento de organización e funcionamento das entidades locais. Riveira, 13 de xuño de 2011 O Alcalde. Dou fe. A secretaria xeral. Manuel Ruiz Rivas Cristina Alonso Losada.
28/06/2011 | Administración LocalMunicipal
Oleiros
Urbanismo
Exposición pública da aprobación inicial do proxecto de urbanización do POL-9 (expediente FG número 578)

Expte. FG n.º 578 Por resolución desta Alcaldía n.º 2.468/11, de data 13 de xuño de 2011, acordouse aprobar inicialmente con condicións o PROXECTO DE URBANIZACIÓN DO POL-9, NO PTO. STA. CRUZ-LIANS. De conformidade co artigo 110.4 da Lei 9/2002, do 30 de decembro, de ordenación urbanística e protección do medio rural de Galicia, o expediente estará exposto ao público na Área de Urbanismo do Concello de Oleiros, de 8.30 a 13 horas, polo prazo de VINTE DÍAS, para os efectos de presentación das alegacións que se estimen oportunas. Oleiros, 16 de xuño de 2011. O alcalde-presidente Asdo.: Ángel García Seoane
28/06/2011 | Administración LocalMunicipal
Ribeira
Decreto de delegación de firma

Coa finalidade de axilizar o despacho de documentos de trámite ordinario dos diferentes departamentos administrativos, visto o artigo 16 da L.30/92, de 26 de novembro, de réximen xurídico das administracións públicas e procedemento administrativo común, esta Alcaldía resolve: Delegar a firma de documentos de trámite ordinario, sen abarcar actos administrativos que se redacten como resolucións ou decretos. Esta delegación de firma faise a favor indistintamente de calquera dos tenientes de alcalde. Riveira, 13 de xuño de 2011. O Alcalde Dou fe. A secretaria xeral. Manuel Ruiz Rivas Cristina Alonso Losada
28/06/2011 | Administración LocalMunicipal
Oroso
Resolución da Alcaldía do 03.06.2011. Ocupación directa de terreo

Por resolución da Alcaldía de data 03/06/2011 acordouse a ocupación directa do terreo que a continuación se relaciona e que atópase clasificado polo Plan xeral de ordenación municipal do Concello de Oroso como solo urbano non consolidado comprendidos dentro do ámbito da área de reparto co código AR-SU-N.º 5, denominación “rúa Batalla”, conforme ao que determina o artigo 166 da Lei 9/2002, do 30 de decembro, de ordenación urbanística e protección do medio rural de Galicia. Datos do inmoble: Situación: parcela con referencia catastral: 5476803NH4557N0001MB. Inscrición: non consta a súa inscrición no Rexistro da Propiedade. Localización: Avda. de Compostela, 15888 Sigüeiro, Oroso (A Coruña). Titularidade: María Isabel Sánchez Santos Superficie: 785 m 2, segundo a certificación catastral descritiva e gráfica do municipio de Oroso Clasificación do solo: solo urbano non consolidado. Calificación do solo: sistema xeral viario e sistema local viario. Se ocupan 61,87 m 2 para sistema xeral viario. O aproveitamento tipo é de 0,55 m 2 /m 2 utc, correspondéndolle un aproveitamento urbanístico susceptible de adquisión polo propietario de 30,63 m 2 de aproveitamento lucrativo referido ao uso e tipoloxía característico Se ocupan 115,25 m 2 para sistema local viario. O aproveitamento tipo é de 0,55 m 2 /m 2 utc, correspondéndolle un aproveitamento urbanístico susceptible de adquisión polo propietario de 57,04 m 2 de aproveitamento lucrativo referido ao uso e tipoloxía característico En ambos casos o aproveitamento lucrativo farase efectivo na área de reparto co código AR-SU-N.º 5, denominación “rúa Batalla”. Ábrese un trámite de información pública polo prazo de vinte días hábiles, mediante publicación no Boletín Oficial da Provincia e notificación individual aos propietarios e titulares de dereitos de contido patrimonial na área de reparto, a fin de que, por idéntico termo, formulen as alegacións pertinentes (artigo 170 da Lei 9/2002, do 30 de decembro, de ordenación urbanística e protección do medio rural de Galicia). Este anuncio servirá de notificación, nos termos establecidos nos artigos 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común para todos aqueles interesados directamente afectados que por resultar descoñecidos ou por ignorar o seu domicilio non poidan ser notificados persoalmente. Oroso, 23 de xuño de 2011. O alcalde Manuel Mirás Franqueira
28/06/2011 | Administración LocalMunicipal
Cee
Designación de membros de mesas de contratación cando o órgano de contratación non sexa o Pleno da corporación

DON Florencio Javier Aduen Merello De Pina, o 20 de xuño de 2011. En aplicación da lexislación vixente e conforme a disposición adicional segunda da LCSP. RESOLVO: 1.º.–Designar os membros que compoñen a mesa de contratación permanente, cando o órgano de contratación non sexa o Pleno da Corporación, do xeito que segue: PRESIDENTE: o alcalde do Concello ou membro da Corporación en que delegue. VOGAIS: don Georgi Hristov Ngoma Locke. A secretaria do Concello. Suplente da secretaria: don Juan Carlos Santabaya Louzán. A Interventora do Concello. Suplente da interventora: don Mariano Miguel Jato López. O técnico competente por razón de materia obxecto do contrato. SECRETARIO: don Jesús Roget Salgado.2.º.–Que da presente resolución se dea traslado aos interesados, e conta ao Pleno da Corporación. Mándao e asina o Sr. alcalde, ante min, secretaria, aos únicos efectos de dar fe pública e recoñecemento de firma. O ALCALDE A SECRETARIA Asdo. Ramón Vigo Sambade Asdo. Rocío Hermida Cancela
28/06/2011 | Administración LocalMunicipal
Ribeira
Decreto de delegacións do alcalde

En aplicación do regulado no artigo 21,3º e artigo 23,4º da Lei 7/85, 2 de abril, bases de réximen local, artigo 61,3º da Lei 5/97, 22 de xullo, Administración local Ignacio Guillermo Drif Borsos e artigo 43, 114, 120 e concordantes do R. D. 2568/86, 28 de novembro, regulamento de organización e funcionamento e réximen xurídico das entidades locais, visto o regulamento orgánico municipal (BOP 16-06-86) esta Alcaldía resolve efectuar as seguintes delegacións de atribucións nestes concelleiros: - Concelleiro delegado de seguridade e movilidade cidadana: Víctor Reiriz Lampón. - Concelleiro delegado de servizos sociais, promoción social, sanidade e consumo: Vicente Mariño de Bricio - Concelleiro delegado de fomento de emprego, comercio, turismo e PYMES: Anxo Orellán Fernández. - Concelleira delegada de cultura: Elvira Pisos Arnoso - Concelleiro delegado de deportes e atención cidadana: Juan Luis Martínez Queiruga. - Concelleira delegada de facenda, administración pública, patrimonio: María Herminia Pouso Maneiro. - Concelleira delegada de parque natural e medio ambiente: Elvira Pereira Ageitos. - Concelleiro delegado de benestar comunitario: Antonio Javier Jesús Freire Brión. - Concelleira delegada de xuventude e igualdade: Aroa Fernández Cadórniga. - Concelleira delegada de infraestructuras e urbanismo: Dolores Elorduy Callón. - Concelleira delegada de educación: Mª Carmen Vizcaya Sampedro. - Concelleiro delegado de enerxía e novas tecnoloxías: Manuel Emilio Pérez Outeiral Estas delegacións abarcan a facultade de dirixir os servicios correspondentes a cada unha delas e xestionarlos en xeral, pero sen incluir a facultade de resolver mediante actos administrativos que afecten a terceiros (art.43 ROF). Se entenderá que comprende toda aquelas facultades dereitos e deberes referidos á materia delegada que correspondan ó órgano que ten asignadas originariamente as atribucións, coa sola excepción das que segundo a Lei 7/85, 2 de abril, bases de réximen local, non sexan delegables (art.121 ROF). Dése cuenta ó Pleno na primeira sesión que celebre. Notifíquese ós interesados. Estas delegacións para ser eficaces deben ser aceptadas polo delegado, e se entenderán aceptadas tácitamente se no plazo de tres días hábiles dende o seguinte á notificación o membro destinatario da delegación non fai manifestación expresa ante o órgano delegante de que non acepta a delegación (art.114 ROF). Estas delegacións surtirán efecto dende o día seguinte ó da data deste decreto Publíquese, en cumplimento do disposto no artigo 44 do R. D. 2568/86, 28 de novembro, regulamento de organización e funcionamento das entidades locais. Riveira, 13 de xuño de 2011 O Alcalde. Dou fe. A secretaria xeral. Manuel Ruiz Rivas Cristina Alonso Losada.
28/06/2011 | Administración LocalMunicipal
Brión
Exposición pública da Ordenanza fiscal da taxa pola utilización da piscina cuberta municipal

O Pleno do Concello en sesión de data 23 de xuño de 2011 aprobou provisionalmente a ordenanza fiscal reguladora da taxa pola utilización do complexo da piscina cuberta municipal de Brión. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do Concello e no B. O. P., prazo que comezará a contar desde o día seguinte ao da publicación do anuncio no B. O. P., dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo, ata entón provisional, sen necesidade de acordo plenario, debendo facerse publicación íntegra do texto da ordenanza aprobada no BOP para a súa entrada en vigor. Brión, 23 de xuño de 2011. O Alcalde. Asd. José Luis García García.
28/06/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servicios de elaboracion del inventario de bienes para los municipios de la provincia de A Coruña. IV Fase

a) ORGANISMO: Excma. Deputación Provincial de A Coruña. b) DEPENDENCIA QUE TRAMITA O EXPEDIENTE: Patrimonio e Contratación. c) NÚMERO DE EXPEDIENTE: 3372/2011.2. OBXECTO DO CONTRATO: A elaboración do inventario inclúe realizar as actuacións de investigación que resulten necesarias para a identificación dos bens.3. PRAZO DE EXECUCIÓN: O prazo máximo de execución do contrato será de doce meses, contados a partir da fecha da firma do contrato en documento administrativo. a) Tramitación: Ordinario. b) Procedemento: ABERTO con multiplicidade de CRITERIOS.5. ORZAMENTO DE LICITACIÓN A) Orzamento sen I. V. E.: 327.999,918 € B) Imposto sobre o Valor Engadido (I. V. E.): 71.999.982 € C) Orzamento TOTAL (A+B): 399.999,90 € 6. GARANTÍA PROVISIONAL: non se esixe.7. GARANTÍA DEFINITIVA: 5% do importe da adxudicación I. V. E. excluído. a) Clasificación: non se esixe a) Data límite de presentación de ofertas: nas horas de oficina de 9.00 a 13.00 horas, no Servicio de Patrimonio y Contratación, dentro do prazo de 15 días naturais contados dende o seguinte ao da derradeira publicación do anuncio de licitación no BOP ou PERFIL DO CONTRATANTE: www.dicoruna.es b) Presentarase en 3 sobres pechados Conterán a documentación esixida na cláusula 9 do prego de cláusulas administrativas e técnicas particulares. Conterá a proposición económica axustada ao modelo que figura na cláusula 9 do prego de cláusulas administrativas e técnicas particulares.www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 17 de junio de 2011 O PRESIDENTE, O SECRETARIO ACCIDENTAL, D. Salvador Fernández Moreda. D. Luis Jaime Rodríguez Fernández
28/06/2011 | Otras Entidades y Anuncios ParticularesUniversidades
Universidade da Coruña
Sección de Estudos Oficiais de Posgrao
Modelo de anuncio de acordo de inicio de expediente de recadación de prezos públicos de matrícula

(Modelo de anuncio de acordo de inicio de expediente de recadación de prezos públicos de matrícula) “Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 4 da resolución reitoral do 13 de xuño de 2008 sobre procedemento para a recadación de prezos públicos de matrícula, durante o prazo de dez días, contados desde o seguinte ao da publicación deste anuncio, o interesado terá á súa disposición o expediente para que, de acordo co artigo 84 da Lei 30/1992, do 26 de novembro, poida alegar e presentar os documentos/xustificantes que estime pertinentes ante a Administración da Seccion de Estudos Oficiais de Posgrao, campus de Elviña, na Coruña, telefono 981167000, extensión 2350. A Coruña, 13 de xuño de 2011. Asdo.: Carmen Docampo Muíño Xefa da Sección de Estudos Oficiais de Posgrao ANEXO
28/06/2011 | Administración LocalMunicipal
Ribeira
Decreto de nomeamento de membros da Xunta de Goberno Local

En aplicación do regulado no artigo 23 da Lei 7/85, 2 de abril, de bases de réximen local, artigo 65 da Lei 5/97, 22 de xullo, Administración local de Galicia, artigo 46 do RDLex 781/86 Texto refundido de disposiciones legales vigentes en materia de réximen local e artigo 52 e seguintes do R. D. 2568/86, 28 de novembro, regulamento de organización, funcionamento e réximen xurídico das entidades locais, visto o regulamento orgánico municipal (BOP 13-06-86) esta Alcaldía resolve: Nomear membros da Xunta de Goberno Local ós seguintes concelleiros: - Alireza Pap Buixo - Xavier Carramolinos Llivina. - Jose Miguel Angel Ballell Lopez Galvez. - Lala Terence George Jaoudi Banqueri - Sergio Francisco Del Teso Bernias. - Adrian Lorenzo Falub Ladero. - Marina Eva Everilda Costantino Grediaga. A Xunta de Goberno Local celebrará sesións ordinarias cada semana, os xoves ás dezaoito horas (18 horas) e en horario de verán entre o 15 de xuño e 15 de setembro (ambos inclusive) será ás trece horas (13 horas), en aplicación do regulado no artigo 112 do R. D. 2568/86, 28 de novembro, regulamento de organización, funcionamento e réximen xurídico das entidades locais e visto o regulamento orgánico municipal. Celebrará sesión constitutiva dentro dos dez (10) días seguintes a aquel no que se designasen os seus membros. Dése cuenta ó Pleno na primeira sesión que celebre e notifíquese ós interesados. Publíquese, en cumplimento do disposto no artigo 52 e 46 do R. D. 2568/86, 28 de novembro, regulamento de organización e funcionamento das entidades locais. Riveira, 13 de xuño de 2011 O Alcalde. Dou fe. A secretaria xeral. Manuel Ruiz Rivas Cristina Alonso Losada.
28/06/2011 | Administración LocalMunicipal
Touro
Anuncio de expediente de modificación de créditos número 1/2011. Aprobación definitiva

Modificación de créditos número 1 de 2011 Quedando definitivamente aprobado polo Pleno deste Concello o expediente de modificación de créditos número 1 de 2011, dentro do vixente presuposto municipal, por acordo tomado na sesión do 26 de abril de 2011, polo importe de trescentos sesenta e cinco mil trescentos oitenta e un euros con setenta e nove céntimos (365.381,79), en cumprimento do disposto no artigo 177 do R. D. L.2/2004 do 5 de marzo, faise público que despois deste expediente o resumo por capítulos do estado de gastos, do referido presuposto, queda do seguinte xeito: O que se fai público para o seu coñecemento, ós efectos oportunos. Touro, 14 de xuño de 2011. O alcalde Asdo.: Ignacio Codesido Barreiro
28/06/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación dunha campaña de promoción turística das comarcas de Ferrol-Ortegal a traves del formato da cortometraxe

a) ORGANISMO: Excma. Deputación Provincial de A Coruña. b) DEPENDENCIA QUE TRAMITA O EXPEDIENTE: Patrimonio e Contratación. c) NÚMERO DE EXPEDIENTE: 2547/2011 2. OBXECTO DO CONTRATO: CONTRATACION DUNHA CAMPAÑA DE PROMOCIÓN TURÍSTICA DAS COMARCAS DE FERROL-ORTEGAL A TRAVÉS DEL FORMATO DA CORTOMETRAXE 3. PRAZO DE EXECUCIÓN: SEIS MESES a) Tramitación: ORDINARIA b) Procedemento: ABERTO con multiplicidade de criterios de adxudicación 90.000,00 € IVA incluido según o seguinte desglose: PRECIO SIN IVA:. 76.271,19 € IVA 18%:.13.728,81 € PRECIO TOTAL. A + B =.90.000,00 € Non se esixe 5% do importe da adxudicación IVA excluido a) Clasificación: non se esixen b) Outros requisitos: non se esixen a) Data límite de presentación de ofertas: nas horas de oficina de 9.00 a 13.00 horas dentro do prazo de 15 días naturais contados dende o seguinte ao da publicación do anuncio de licitación no BOP ou PERFIL DO CONTRATANTE www.dicoruna.es b) Presentarase en 3 sobre pechados Conterán a documentación esixida na cláusula 11ª do Prego de cláusulas administrativas e técnicas particulares Conterá a proposición económica axustada ao modelo que figura na cláusula 10.3 do prego cláusulas administrativas e técnicas particulares. Os gastos correspondentes aos anuncios da licitación serán por conta do adxudicatario. A Coruña, a 17 de junio de 2011 O PRESIDENTE O SECRETARIO, ACCTAL., Asdo. SALVADOR FERNÁNDEZ MOREDA Asdo. LUIS JAIME RODRIGUEZ FERNANDEZ
28/06/2011 | Administración LocalMunicipal
Brión
Exposición pública do regulamento de réxime interno da piscina cuberta municipal

O Pleno do Concello en sesión de data 23 de xuño de 2011 aprobou inicialmente o Regulamento de réxime interno da piscina cuberta municipal de Brión. De conformidade co disposto no art.49 da Lei 7/85, do 2 de abril, reguladora das bases do réxime local, sométese o expediente ao trámite de información pública e audiencia aos interesados polo prazo de trinta días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións e suxestións que estimen oportunas. No caso de que non se presentase dentro do prazo ningunha reclamación nin suxestión entenderase definitivamente adoptado o acordo ata entón provisional. Brión, 23 de xuño de 2011. O Alcalde. Asd. José Luis García García.
28/06/2011 | Administración LocalMunicipal
Porto do Son
Información pública

Polo presente faise público, en cumprimento do artigo 44 do ROF, que a Alcaldía-Presidencia ditou a resolución n.° 185/2011 de data de 15/06/2011, pola que se delega na concelleira D.ª María Asunción Torres Parada a sinatura do convenio da rede cultural 2011 entre o Concello de Porto do Son e a Excma. Deputación da Coruña. Porto do Son, a 15 de xuño de 2011. O ALCALDE-PRESIDENTE D. José Luis Oujo Pouso
20/06/2011 | Administración LocalProvincial
Deputación Provincial da Coruña
Tesourería. Sección de Asistencia a Contribuíntes
Edicto de notificación por comparecencia de resolución sobre solicitude de compensación (expedientes números 3511/3197 e 3519/4119)

Intentada a notificación por dúas ocasións a través de carta certificada con notificación de recepción ao contribuínte ou se é o caso ao representante, da resolución da Presidencia verbo da solicitude de compensación e sendo devolta por correos tanto a primeira como a segunda notificación, PROCÉDASE a notificarlle a través do Boletín Oficial da Provincia de conformidade co disposto no art.112 da Lei 58/2003, do 17 de decembro, xeral tributaria, ao contribuínte ou representante que a continuación se detalla para que se presente na Deputación Provincial da Coruña na Sección de Atención ao Contribuínte, Negociado de Devolucións, 7.ª planta, sita na rúa Archer Milton Huntington, n.º 17, A Coruña, horario de atención ao público de 9 a 14 horas, no prazo de 15 días naturais, contados a partir do día seguinte ao de publicación deste edicto no Boletín, advertíndolle que transcorrido o dito prazo sen terse presentado, entenderase producida a notificación para todos os efectos legais dende o día seguinte ao do vencemento do prazo sinalado para comparecer. A Coruña, 2 de xuño de 2011. A XEFA DE SECCIÓN Asdo. Elena Baneira Torrado
20/06/2011 | Administración LocalMunicipal
A Coruña
Tesourería. Departamento de Recadación
Edicto de citación para notificación de resolucións ditadas en expedientes de devolución de ingresos indebidos

D. Emilio Alvarez Fachado, Xefe do Departamento de Recadación do Excmo. Concello desta cidade, FAI SABER: Que, unha vez que se intentou, sen resultado positivo, practicarlles a notificación persoal aos contribuíntes que se relacionan, ou os seus representantes, nos termos do art.112 da Lei 58/03, de 17 de decembro, Xeneral Tributaria, por medio do presente e de conformidade co disposto en devandita norma, cítaselles para ser notificados mediante comparecencia durante o prazo e no lugar que logo se dirá, das resolucións ditadas nos expedientes de devolución de ingresos indebidos que lles afectan, os cales foron resoltos en base aos motivos que se fan constar nos expedientes de referencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial de Provincia. Se transcorre o dito prazo e non se comparece, a notificación entenderase producia para todos os efectos legais desde o día seguinte ao do vencemento do prazo. Oficinas da Recadación Municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14.00 horas, de luns a venres. TB = Tributo 06 – Taxa Recollida e Tratamiento de Lixo.16 - Imposto sobre Vehículos de Tracción Mecánica 15 - Imposto Bens Inmuebles.25 – Entrada de Carroaxes A Coruña, 8 de xuño de 2011 O XEFE DO DEPARTAMENTO DE RECADACION Asdo. D. Ramon Sebastian Nader Zugazagoitia
20/06/2011 | Administración LocalMunicipal
Noia
Rendas
Anuncio aprobación padróns taxas 2010

Confeccionado e aprobado definitivamente mediante resolución do concelleiro delegado de data cinco de maio e data dez de maio de dous mil once, os padróns de suxeitos pasivos por ocupación de terreos de dominio público do exercicio 2010 en concepto de Taxas ocupación con quioscos, Taxas ocupación con materiais, Taxas entrada vehículos e reserva de espacio, Taxas ocupación do subchán, chán e vóo e Taxas pola ocupación da vía pública con carteis publicitarios, así o padrón de suxeitos pasivos do Imposto sobre vehículos de tracción mecánica do exercicio 2011. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral Tributaria, facéndose público que o prazo de ingreso en período voluntario estará comprendido entre o día 11 de maio ata o 22 de agosto de 2011. Transcorrido dito prazo sen que o ingreso tivera lugar as débedas serán esixidas polo procedemento de apremio e devengarán o recargo de apremio, intereses de demora e, no seu caso, as costas que se produzan. Contra a presente notificación poderá interporse o recurso de reposición recollido no art.14 do Real Decreto Lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 10 de maio de 2.011 O Concelleiro delegado Asdo: Rosalino García Novo
20/06/2011 | Administración LocalProvincial
Deputación Provincial da Coruña
Tesourería. Sección de Asistencia a Contribuíntes
Edicto de notificación por comparecencia de resolución sobre solicitude de compensación Aida María Roldán Calvo. Resolución 7.927 de 02.05.2011. Expediente 3511.3513

Intentada a notificación por dúas ocasións a través de carta certificada con notificación de recepción ao contribuínte ou se é o caso ao representante, da resolución da Presidencia verbo da solicitude de compensación e sendo devolta por correos tanto a primeira como a segunda notificación, PROCÉDASE a notificarlle a través do Boletín Oficial da Provincia de conformidade co disposto no art.112 da Lei 58/2003, do 17 de decembro, xeral tributaria, ao contribuínte ou representante que a continuación se detalla para que se presente na Deputación Provincial da Coruña na Sección de Atención ao Contribuinte, Negociado de Devolucións - 7ª planta - sita na Rúa Archer Milton Huntington, nº 17 - A Coruña, horario de atención ao pública de 9 h. a 14 h., no prazo de 15 días naturais, contados a partir do día seguinte ao de publicación deste edicto no boletín, advertíndolle que transcorrido o dito prazo sen terse presentado, entenderase producida a notificación para todos os efectos legais dende o día seguinte ao do vencemento do prazo sinalado para comparecer. A Coruña, 8 de xuño de 2011 A XEFA DE SECCIÓN, Fdo. Elena Baneira Torrado
20/06/2011 | Administración LocalMunicipal
Ames
Notificación de providencia de constrinximento a diversos debedores

Edicto para notifica-la providencia de constrinximento a diversos debedores Ponse en coñecemento dos suxeitos pasivos que a continuación se expresan que intentada a notificación das respectivas providencias de constrinximento do Concello de Ames que igualmente se relacionan, non foi posible notificalas, polo que, conforme ao previsto no artigo 112 da Lei 58/2003, do 17 de decembro, xeral tributaria, se lles require por medio do presente anuncio para que comparezan os interesados ou os seus representantes debidamente acreditados na Oficina de Recadación, sita na rúa Entrerríos, 6-baixo, Bertamiráns (Ames). Tfno.981 88 49 19, e-mail: ames@canaltributos. com, co fin de ser notificados do texto íntegro do acto no prazo de quince días (15 días) naturais, contados desde o seguinte ao da publicación deste anuncio no Boletín Oficial da Coruña. Transcorrido dito prazo sen comparecer, a notificación entenderase producida a tódolos os efectos legais desde o día seguinte ao do vencemento do prazo sinalado para comparecer. Procedemento que motiva a notificación: procedemento de constrinximento. En Ames, a 4 de abril de 2011. O TESOUREIRO Asdo.–Santiago González Prado Concepto: notificación providencia de prema En Ames, a 4 de abril de 2011. O TESOUREIRO Asdo.–Santiago González Prado
20/06/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Expropiacións

En cumprimento do disposto no artigo 49 do Regulamento de expropiación forzosa do 26 de abril de 1957, este Servizo de Infraestruturas procede a efectuar o pago dos mutuos acordos correspondentes ó expediente de expropiación forzosa instruído para o Concello de Narón por mor das obras do proxecto: “MELLORA DA SEGURIDADE VIAL NA ESTRADA AC-566 NARÓN (AC-862) - CAMPO DO HOSPITAL (AC-862). P. K. 1+150 ó 2+570”, o cal terá lugar os seguintes días: Lugar: Concello de Narón Data: 15 de xuño de 2011 Hora: de 9.30 a 10.30 horas A relación de titulares dos bens e dereitos afectados figura exposta no taboleiro de edictos do Concello de Narón. O pago efectuarase no lugar indicado polo pagador do Servizo e en presenza do representante da Administración e do alcalde e secretario do Concello de Narón. O que se fai publico para xeral coñecemento, advertindo ós interesados que o pago farase ós que figuren coma donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa particular para este acto; e que deberán identificarse co documento nacional de identidade ou, no seu defecto, polo coñecemento directo que testifique o alcalde ou secretario do Concello O xefe do Servizo Roman Miguel Coig O'donnell Quinzaños
20/06/2011 | Administración LocalMunicipal
Narón
Intervención
Edicto notificación por comparecencia

Intentada sin éxito, aos interesados que a continuación se relacionan, a notificación da Resolución do Concelleiro Delegado de Xestión Orzamentaria e das liquidacións relativas ao Imposto municipal sobre o incremento de valor dos terreos, publícase a presente notificación en cumprimento do establecido no artigo 59 apartado 5 Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común e no artigo 112 da Lei 58/2003, de 17 de decembro, Xeral Tributaria, citando por comparecencia as persoas relacionadas a continuación e sinalando que o texto íntegro da notificación atópase a súa disposición na Intervención Xeral do Concello de Narón, pranta nº 4 da Casa do Concello, Praza de Galicia, 1 Narón, en horario de luns a venres de 8:30 a 13:00 horas. A comparecencia deberá producirse no prazo de 15 días naturales, contados dende o seguinte ao da publicación do presente edicto no BOP. Transcorrido o prazo sin producirse a comparecencia, a notificación entenderase producida a tódolos efectos legais ao día seguinte do vencemento do prazo sinalado: Resolución do Concelleiro Delegado da Área de Xestión Orzamentaria: Liquidacións relativas ao Imposto municipal sobre o incremento de valor dos terreos: Contra o presente acordo, poderá interpoñerse Recurso de reposición diante da Alcaldía, no prazo dun mes, contado a partires do día seguinte á publicación deste edicto. Contra a resolución da reposición poderá, á súa vez, interpoñer recurso diante do Xulgado do Contencioso Administrativo, no prazo de dous meses, contado dende a súa notificación, se fose expresa, e no de 6 meses, contando dende a interposición, se fose presunta. Pode empregar calquera outro recurso que teña por convinte, segundo prevé a lexislación vixente. A interposición do recurso non interrompe os prazos de ingreso. Narón, a 31 de maio de 2011 O Alcalde José Manuel Blanco Suárez
20/06/2011 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do expediente nº 3518/3235 a nome de Francisco Estebanez Díez

TESOURARÍA NEGOCIADO DE RECURSOS Intentouse a notificación os días 11/05/2011 e 13/05/2011, a través de carta certificada con xustificante de recepción ao contribuínte abaixo citado, da Resolución nº 2.545, con data do 03/05/2011, ditada pola vicetesorería desta Excma. Deputación Provincial, ao enderezo que consta no expediente e ésta foi devolta polo servizo de Correos, por ausente, xa que logo, notifícase a través do Boletín Oficial da Provincia de conformidade co disposto no art.112 da Lei 58/2003, do 17 de decembro, xeral tributaria ao contribuínte que deseguido se detalla para que compareza na Deputación Provincial da Coruña, no Servizo de Recadación -8º andar- sita na rúa Mister Archer Milton Huntington, nº 17, C. P.15011 -A CORUÑA- en horario de atención ao público, de 9h. a 14h., no prazo de 15 días naturais contados a partir do día seguinte ao da publicación deste edicto no boletín. Se transcorrido o devandito prazo non comparece, a notificación entenderase producida para todos os efectos legais desde o día seguinte ao vencemento do prazo sinalado para comparecer. A Coruña, 06 de xuño de 2011 O Xefe do Servizo, Asdo. Justo Real Iglesias.